CELEX: 52013PC0434
Language: mt
Date: 2013-06-11
Title: Proposta għal DEĊIŻJONI TA’ IMPLIMENTAZZJONI TAL-KUNSILL li temenda d-Deċiżjoni ta’ Implimentazzjoni 2011/77/UE dwar l-għoti ta’ assistenza finanzjarja tal-Unjoni lill-Irlanda

|
			
		
		
		52013PC0434
		
			Proposta għal DEĊIŻJONI TA’ IMPLIMENTAZZJONI TAL-KUNSILL li temenda d-Deċiżjoni ta’ Implimentazzjoni 2011/77/UE dwar l-għoti ta’ assistenza finanzjarja tal-Unjoni lill-Irlanda /* COM/2013/0434 final - 2013/0203 (NLE) */
			
				
		
		
			
			   	MEMORANDUM TA’ SPJEGAZZJONI
Fuq talba tal-Irlanda,
fis-7 ta' Diċembru 2010 il-Kunsill ta assistenza
finanzjarja lill-Irlanda, (id-Deċiżjoni ta' Implimentazzjoni
tal-Kunsill 2011/77/UE) f'appoġġ għal programm qawwi ta'
riforma ekonomika u finanzjarja bil-għan li tinkiseb mill-ġdid
il-fiduċja, u b'hekk l-ekonomija tkun tista' tirritorna għal tkabbir
sostenibbli, u tiġi ssalvagwardjata l-istabbiltà finanzjarja fl-Irlanda,
fiż-żona tal-euro u fl-UE.
F'konformità mal-Artikolu 3(9)
tad-Deċiżjoni 2011/77/UE, il-Kummissjoni, flimkien mal-FMI u
f'koordinazzjoni mal-BĊE, wettqet l-għaxar eżami tal-progress
tal-awtoritajiet Irlandiżi dwar l-implimentazzjoni tal-miżuri maqbula
kif ukoll dwar l-effettività u l-impatt ekonomiku u soċjali
tal-miżuri maqbula. 
Filwaqt li qieset l-informazzjoni li waslet
sadanittant, il-Kummissjoni tipproponi modifika tal-kundizzjonijiet
tal-politika ekonomika li fuqhom hija msejsa l-assistenza. Il-Kummissjoni tara
l-bidliet proposti għall-kundizzjonijiet tal-politika ekonomika bħala
meħtieġa biex jiżguraw l-implimentazzjoni mingħajr intoppi
tal-programm u jiżguraw l-għanijiet tal-programm.
2013/0203 (NLE)
Proposta għal
DEĊIŻJONI TA’ IMPLIMENTAZZJONI
TAL-KUNSILL
li temenda d-Deċiżjoni ta’
Implimentazzjoni 2011/77/UE dwar l-għoti ta’ assistenza finanzjarja
tal-Unjoni lill-Irlanda
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, 
Wara li kkunsidra r-Regolament tal-Kunsill
(UE) Nru 407/2010 tal-11 ta’ Mejju 2010 li jistabbilixxi
mekkaniżmu Ewropew ta’ stabbilizzazzjoni finanzjarja[1], u b’mod partikulari
l-Artikolu 3(2) u l-Artikolu 3(7) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Wara talba mill-Irlanda,
il-Kunsill taha assistenza finanzjarja (id-Deċiżjoni ta' Implimentazzjoni 2011/77/UE[2]) bħala appoġġ
għal programm qawwi ta' riforma ekonomika u finanzjarja bil-għan li
tinkiseb il-fiduċja mill-ġdid, u b'hekk l-ekonomija tkun tista'
tirritorna għal tkabbir sostenibbli, u tiġi ssalvagwardjata l-istabbiltà
finanzjarja fl-Irlanda, fiż-żona tal-euro u fl-Unjoni.
(2)       F’konformità
mal-Artikolu 3(9) tad-Deċiżjoni ta’ Implimentazzjoni 2011/77/UE,
il-Kummissjoni, flimkien mal-Fond Monetarju Internazzjonali (FMI) u
f’kooperazzjoni mal-Bank Ċentrali Ewropew (BĊE), wettqet
l-għaxar analiżi tal-progress tal-awtoritajiet Irlandiżi
fl-implimentazzjoni tal-miżuri maqbula kif ukoll dwar l-effettività u
l-impatt ekonomiku u soċjali tal-miżuri maqbula.
(3)       Wara l-qbil politiku
milħuq mill-Parlament Ewropew u mill-Kunsill, huwa mistenni li l-leġiżlazzjoni
li tistabbilixxi Mekkaniżmu Superviżorju uniku (MSU) se tiġi
adottata dalwaqt. F’dan il-kuntest, it-testijiet li jmiss tal-istress fuq
il-banek li se jsiru madwar l-UE kollha, li se jsiru taħt l-awspiċi
tal-Awtorità Bankarja Ewropea (ABE), mhux se jsiru fl-2013 kif kien mistenni
preċedentement. 
(4)       Bi tħejjija
għat-test tal-istress tad-dħul tal-SSM, u bil-għan li (i) jkun
hemm dijanjostiċi utli qabel ma jintemm il-programm u (ii) kemm jista’
jkun tiġi żgurata konsistenza fid-diversi eżerċizzji ta’
evalwazzjoni, l-Irlanda għandha għalhekk twettaq sensiela ta’ passi
ta' superviżjoni, inkluża valutazzjoni komprensiva preliminari
tal-karta tal-bilanċ, qabel tmiem l-2013. 
(5)       L-Irlanda rriaffermat
l-impenn tagħha li tittrasferixxi mingħajr dewmien ir-responsabbiltà
għas-settur tal-ilma mill-awtoritajiet lokali lil entità pubblika
nazzjonali tal-utilitajiet u li tintroduċi t-tariffi tal-ilma
għall-unitajiet domestiċi. L-Irlanda wriet progress tajjeb
fit-twettiq ta’ riforma fis-settur tal-ilma tagħha, inkluż permezz
tat-twettiq ta' leġiżlazzjoni, l-istabbiliment ta’ Irish Water u
t-tlestija ta’ passi operattivi għall-proċess ta’ tranżizzjoni.
Raġunijiet tekniċi jiġġustifikaw li l-introduzzjoni
tat-tariffi tal-ilma għad-djar tiġi differita sal-2014, mingħajr
ma jiġi kompromess il-proċess ta’ riforma inġenerali.
(6)       Fid-dawl ta’ dawn
l-iżviluppi u kunsiderazzjonijiet, id-Deċiżjoni ta’
Implimentazzjoni 2011/77/UE għandha tiġi emendata,
ADOTTA DIN ID-DEĊIŻJONI: 
Artikolu 1
L-Artikolu 3, paragrafu 10,
tad-Deċiżjoni ta’ Implimentazzjoni 2011/77/UE huwa emendat kif
ġej:
1) il-punt (a) huwa sostitwit b’dan li
ġej:
“(a) skont il-metodoloġija li għandha
tiġi miftiehma sal-aħħar ta’ Lulju 2013, twettaq valutazzjoni
preliminari tal-karta tal-bilanċ qabel tmiem il-programm, bħala parti
mill-ħidma preparatorja lejn test ta’ stress li jitmexxa skont
il-metodoloġija l-ġdida tal-UE.”
2) għandu jiġi miżjud il-punt
li ġej:
“(c) tikkomunika lill-Kummissjoni l-mudell ta’
finanzjament għal Irish Water u tħabbar pjan taż-żmien
definittiv għall-introduzzjoni ta’ tariffi tal-ilma domestiċi
fir-raba’ kwart tal-2014.” 
Artikolu 2
Din
id-Deċiżjoni hija indirizzata lill-Irlanda. 
Artikolu 3
Din id-Deċiżjoni għandha tiġi ppubblikata f’Il-Ġurnal
Uffiċjali tal-Unjoni Ewropea. 
Magħmul fi Brussell,
                                                                       Għall-Kunsill
                                                                       Il-President
[1]               ĠU L 118, 12,5.2010, p. 1.
[2]               ĠU L 30, 4.2.2011, p. 34.